Fartgrænsen var 50, men det blæste  en ung mand fra Hobro på, da han kørte 107 km/t på Brogade i Hobro.

Den fartglade unge mand blev snuppet i en af politiets fartkontroller onsdag aften klokken 20.30. Vagthavende ved Hobro Politi fortæller, at også en 19-årig ung mand havde for meget fart på. Den unge mand som også er fra Hobro kørte med mindst 100 km/t på Hadsundvej ved Mariager, hvor den tilladte fartgrænse er 60 km/t.